二十二根
註釋與引用

1 2  
《鞞婆沙論》：「何以故名根？根有何義？答曰：增上義是根義，明義是根義，收義是根義，宗義是根義，最義是根義，勝義是根義，妙義是根義，生義是根義。」

《阿毘曇毘婆沙論》：「何故名根？根是何義？答曰：威勢義是根義，明義是根義，異義是根義，喜觀義是根義，勝義是根義，最義是根義，主義是根義。」

《大毘婆沙論》：「問：何故名根？根是何義？答：增上義是根義，明義是根義，現義是根義，憙觀義是根義，端嚴義是根義，最義是根義，勝義是根義，主義是根義。」
↑  
《鞞婆沙論》：「彼或有一為施設根，如尼揵，是故彼不截菜，亦不飲冷水，謂彼於外物計有命想。問曰：彼尼揵於外物有何根想？一說者，意根也；復有說者，命根也；如是說者，意根及命根。」

《阿毘曇毘婆沙論》：「如尼犍子說一根，謂命根，是故彼不飲冷水，不斷生草，所以者何？於外物中，計有命根故。問曰：外道於外物中，計有何根？答曰：或有說，計有意根；復有說，計有命根。」

方廣錩譯註烏瑪斯伐蒂《諦義證得經》（耆那教二派共同經典）：「諦即命、非命、漏、縛、遮、滅、解脫。（jīva-ajīva-āsrava-bandha-saṃvara-nirjarā-mokṣās tattvam.）」
「感官智、念、想、思、覺知等，都是同義詞。（matiḥ smṛtiḥ saṃjñā cintā-abhinibodha ity anarthāntaram.）這（感官智）以根及非根為原因。（tad indriya-anindriya-nimittam.）」
「（命的）特徵是意向性。（upayogo lakṣaṇam.）（此中有）兩種，（且分別）有八種、四種之區別。（sa dvividho 'ṣṭa-catur-bhedaḥ.）（命分為二種：）輪迴者與解脫者。（saṃsāriṇo muktāś ca.）（輪迴者）分為有意者與無意者。（samanaska-amanaskāḥ.）輪迴者（並）可分為動者與不動者。（saṃsārinas trasa-sthāvarāḥ.）
不動者為地、水、植物。（pṛthivy-ab-vanaspatayaḥ sthāvarāḥ.）動者為火、風及具有二個以上根者。（tejo-vāyu dvīndriyādayaś ca trasāḥ.）
根有五種。（pañca-indriyāṇi.）（可分）兩類。（dvi-vidhāni.）根自體與輔助根為實體根。（nirvṛtty-upakaraṇe dravyendriyam.）（功能的）獲得與意向性為作用根。（labdhy-upayogau bhāvendriyam.）意向性存在於觸覺等中。（upayogaḥ sparśādiṣu.）身、舌、鼻、眼、耳（為五根）。（sparśana-rasana-ghrāṇa-cakṣuḥ-śrotrāṇi.）它們的對象是觸、味、香、色、聲。（sparśa-rasa-gandha-varṇa-śabdās teṣām arthāḥ.）
非根（的對象）是聖典智。（śrutam anindriyasya.）
直至風的諸（生物）有一個根。（vāyu-antānām ekam.）蟲類、蟻類、蜂類、人類等，依次增加（一個根）。（kṛmi-pipīlikā-bhramara-manuṣya-ādīnām ekaika-vṛddhāni.）（祇有）有理性者有意識。（saṃjñinaḥ samanaskāḥ.）」
↑  
玄奘譯勝者慧月《勝宗十句義論》：「實句義云何？謂九種實，名實句義。何者為九？一、地，二、水，三、火，四、風，五、空，六、時，七、方，八、我，九、意，是為九實。」「如是九實，五根，四非根。何者為五？謂地、水、火、風、空是根，如是五根：鼻根即地，味根即水，眼根即火，皮根即風，耳根即空。」
↑  
真諦譯《金七十論》：「是生次第何如？以偈答曰：『自性次第生，大我慢十六，十六內有五，從此生五大。』自性次第生者：自性者，或名勝因，或名為梵，或名眾持；若次第生者，自性本有故，則無所從生，自性先生大。大者：或名覺，或名為想，或名遍滿，或名為智，或名為慧，是大即於智故，大得智名，大次生我慢。我慢者：或名五大初，或名轉異，或名焰熾。慢次生十六。十六者：一五唯，五唯者，一、聲，二、觸，三、色，四、味，五、香，是香物唯體唯能；次五知根，五知根者，一、耳，二、皮，三、眼，四、舌，五、鼻；次五作根，五作根者，一、舌，二、手，三、足，四、男女，五、大遺；次心根；是十六從我慢生故，說大我慢十六。復次十六內有五，從此生五大：十六有五，唯五唯生五大，聲唯生空大，觸唯生風大，色唯生火大，味唯生水大，香唯生地大。」

窺基《成唯識論述記》：「梵云僧佉，此翻為數，即智惠數，數度諸法根本。立名從數起論，名為數論，論能生數，亦名數論。其造數論及學數論，名數論者。此師所造《金七十論》，謂有外道入金耳國，以鐵鍱腹、頂戴火盆，擊王論鼓求僧論議，因諍世界初有後無，謗僧不如外道。遂造七十行頌申數論宗，王意朋彼以金賜之，外道欲彰己令譽，遂以所造名《金七十論》。彼論長行天親菩薩之所造也。」
↑  
《大毘婆沙論》：「如離繫者施設一根，所謂命根，遍內外物，故彼立制，不飲冷水，不斷生草，以有命故。問：諸外道於外物中。執有何根名有根法？答：有於外物執有意根；有於外物執有命根。有於外物執有二根，由意根故，名有根法；由命根故，名有命法。有於外物執有二根，謂業與意。隨應當說。又如外道波羅設利，作如是說：眼不見色，耳不聞聲，名聖修根。」「又勝論者說有五根，鼻、舌、眼、身、耳根為五。又數論者說十一根，謂五覺根，五業根，意根。五覺根者，所謂眼、耳、鼻、舌、身根。五業根者，謂語、手、足、大、小便根。意者，意根為第十一。或復有說：百二十根，謂眼、耳、鼻各二為六。舌、身、意、命及五受根，信等五根總為二十，六趣各二十為百二十，彼說阿素洛為第六趣。有說：根是主義，彼外道說有百二十主，如天主、龍主、阿素洛主、及人主等，要受如是百二十處，勝妙之身方得解脫。」
↑  
《鞞婆沙論》：「復有說者：彼異學非施設此百二十根。問曰：若不爾者復云何？答曰：彼異學施設百二十因陀羅。如所說。龍主。迦留羅主。阿須羅主。天主。人主。梵天主。如此極上極妙身。一一應受百二十主。」
↑  
水野弘元《水野弘元著作選集》〈佛教教理研究〉〈根〉：「在佛教有二十二根之說。所謂二十二根，即：眼根、耳根、鼻根、舌根、身根、意根等六根，男根、女根、命根三根，苦根、樂根、喜根、憂根、捨根等五受根，信根、精進根、念根、定根、慧根五善根，未知當知根、已知根、具知根等三無漏根。在原始佛教時代，並沒有被歸納成二十二根，但是各別的項目大多在原始佛教已有提到。在部派佛教時代或稍早以前，已被整理成二十二根。根據現存的部派文獻，所有的部派皆已提到二十二根。」
↑  
水野弘元《水野弘元著作選集》〈佛教教理研究〉〈根〉：「根（indriya）一語從梨俱吠陀時代即已存在，最初是被用作Indra（帝釋天）的形容詞或屬性。因為Indra具有最高神之自由自在的權力，所以 indriya 或許有作為其屬性的『自在能力』之意。後來進一步也被用於表示存在於人類的生命力、體力、性力、感覺力、動作力等。」
↑  
《雜阿含經·六六一經》：「爾時，世尊告諸比丘，有二種力，何等為二？謂數力及修力。何等為數力？謂聖弟子，空閑林中樹下，作如是思惟：『身惡行現法，後世受於惡報。我若行身惡行者，我當自悔，教他亦悔我，大師亦當悔我，大德梵行亦當悔我，以法責我，惡名流布，身壞命終，當生惡趣泥犁中。』如是，現法後報，身惡行斷，修身善行。如身惡行，口、意惡行，亦如是說，是名數力。何等為修力？若比丘學於數力，聖弟子數力成就已，隨得修力，得修力已，修力滿足。」

《長阿含經·眾集經》：「復有三法，謂三增盛，我增盛，世增盛，法增盛。」

《阿毘達磨集異門足論》：「三增上者，一世增上，二自增上，三法增上。世增上云何？……自增上云何？……法增上云何？……如世尊說：

世無有智者，樂作諸惡業，彼能自通達，諦實虛妄故。賢善者能證，不應自輕篾，應常省己惡，有便無隱覆。世現有天神，佛及佛弟子，恒見知愚者，造作諸惡行。是故世增上，自法增上力，能斷不善法，修法隨法行。我說有勇健，能摧伏魔軍，度生老病死，證彼永寂滅。」
↑  
《阿毘曇毘婆沙論》：「佛經說有三種威勢，所謂世威勢，我威勢，法威勢。
世威勢者，猶如有一煩惱現在前，境界易得，為世人譏嫌故，不作惡業。
我威勢者，猶如有一煩惱現在前，境界易得，為我不墮惡道故，不作惡業。
法威勢者，猶如有一煩惱現在前，境界易得，彼以多聞故，不作惡業，亦令世人不譏嫌故，不作惡業。
問曰：此三何以說名威勢？答曰：以能近生善法故，一切眾生，威勢盡故死，除佛世尊威勢不盡，而般涅槃。
問曰：所作因，為有增減不？答曰：有。如有多人挽大材時，其中或有盡手足力者，有不多用力者；如竪大塔住時，糺索其中，有急，有緩，如是等，是名外法有增減。如與親里所作因，及供給所須，則勝他人，是名內法有增減。」

《大毘婆沙論》：「復次有三種增上，一、自增上，二、世增上，三、法增上。
自增上者，如有一類煩惱未斷，惡境現前，而為自護，不起惡業，勿我由斯墮諸惡趣。
世增上者，如有一類煩惱未斷，惡境現前，護世間故，不起惡業，勿我由斯為世譏毀；有作是說：勿由我故，世間有情造諸惡業。
法增上者，如有一類煩惱未斷，惡境現前，為護法故，不起惡業，勿由我故，令諸世間輕毀正法，此三即是近能作因。
問：何故此三說名增上？答以於善法不障礙故，是善親近增上緣故。
問：能作因，力有增減不？答：有。如多人眾挽大木時，中有盡力、不盡力者；其盡力者，能作因增，不盡力者，能作因減；如彼挽木、竪剎、牽船、轉石等時，應知亦爾；如內於外，若外於內，外內自望，亦復如是。」

分別說部《舍利弗阿毘曇論·緒分·遍品》：「如佛經說：三增上，何謂三？我增上，世間增上，法增上。
何謂我增上？如比丘或在樹下露處，心生惡不善法想，比丘如是思惟：『我設在屏處，作惡不善業，作惡不善業已，心自退毀。』比丘如是思惟：『我欲護持禁戒，成就威儀，若犯微戒，畏如金剛，順學戒行。』是名我增上。比丘為我增上故，斷惡不善法，修行善法，是故名我增上。
何謂世間增上？……比丘如是思惟：『世間一切處，居止有天，天眼見知他心，天遠見我，我近不見天，自相謂言：觀此善男子，以信出家，離行惡不善法；復有諸沙門婆羅門，天眼見知他心，遠見我，我近不見，諸沙門婆羅門，自相謂言：觀此善男子，以信出家，離行惡不善法。』比丘如是思惟：『我欲護持禁戒，……』是名世間增上。……
何謂法增上？……如是思惟：『世尊善隨時說法，有慧者能受趣向涅槃，此法非悕望者、瞋恚者、睡眠者、掉悔者、疑惑者能受。』比丘如是思惟：『我欲護持禁戒，……』是名法增上。……
如偈說：『世間無屏處，可以作惡業，唯人自證知，若虛若是實。言無虛者勝，是則不自毀，若以有違犯，而知不覆藏。賢者及與天，見世作惡時，以此我勝行，世間勝比丘。法勝者順行，不退於實法，降魔威力勝，自證勝寂滅。遠離捨六情，滅苦不受有，已沒不復還，永離於生死。』是名三增上。」
↑  
《阿毘曇毘婆沙論》：「又羅，言威勢，如來所以於三千大千世界有威勢者，皆是羅力故。」

《大毘婆沙論》：「又羅者，是增上義，佛於三千大千世界有威勢者，皆羅力。」
↑  
《阿毘曇毘婆沙論》：「問曰：若威勢義是根義者，一切有為法，展轉有威勢，無為法，於有為法亦有威勢，如是一切有為法，盡應是根。佛何故獨立此二十二法為根？尊者婆奢說曰：佛世尊，決定知法相，亦知勢用，餘人所不知。若法有根相者立根，若法無根相者不立根。復次、威勢緣，或有下者，或有上者；或有減者，或有增者；若上者、增者，立根；若減者、下者，是非根法。復次、雖有為法，展轉有威勢，無為法，於有為法亦有威勢，不如二十二根威勢，無明義、無異義、無喜觀義、無勝義、無最義、無主義。如一切眾生，展轉有威勢緣，或有勝者，如閻羅王於地獄眾生，師子王於獸中，村主於村中，王於國中，轉輪聖王於四天下，自在天王於欲界，梵天王於千世界，佛於三界，佛有如是威勢，勝一切眾生。如是一切有為法，雖展轉有威勢，無為法，於有為法有威勢，不如二十二根威勢，有明義乃至主義。以是事故，威勢義、明義，乃至主義是根義。」

《鞞婆沙論》：「問曰：若增上是根義者，一切有為法，各各相增，無為法，亦有為法增。何以故立二十二根？答曰：此增上緣，或增上、或軟，或妙、或下；謂彼增上緣，增上及妙，當知二十二根；謂增上緣，軟及下，當知餘法。或曰：雖一切有為法，各各相增，及無為法，有為法增，但餘無有增上緣，如是增、如是明、如是收、如是宗、如是最、如是勝、如是妙，如二十二根。如人各各相增，但餘無有增上緣，如村中主，國中王，四天下轉輪王，大千國梵王，三千大千世界佛世尊。如是雖一切有為法，各各相增，及無為法，有為法增，但餘無有增上，如是增、如是明、如是收、如是宗、如是最、如是勝、如是妙，如二十二根。是故說增上義、明義、收義、宗義、最義、勝義、妙義、生義是根義。」

《大毘婆沙論》：「問：若增上義是根義者，諸有為法，展轉增上，諸無為法，於有為增上，則一切法，皆應立根。何故世尊立二十二？脇尊者言：佛於諸法，了達究竟，善知諸法體相、勢用，餘不能知。若法有根相者立根，無者不立，不應責問。有說：增上緣，有下、有上，有劣、有勝；上、勝立根，下、劣不立。有說：雖一切法，皆有增上緣義，而非皆有增上、明、現，乃至主義，如二十二根者。如一切有情，雖皆互有增上緣義，而有勝者，如鬼界中琰摩王勝，傍生趣中師子王勝，村中主勝，國中王勝，四大洲中轉輪王勝，於欲界中自在天勝，千世界中梵王為勝，佛於一切有情類中，獨稱法王無倫匹故。如是諸法，雖皆是增上緣，而非一切皆有增上，乃至主義，如二十二根者。故佛唯說此二十二根。」
↑  
《大毘婆沙論》問何故名根，根是何義。答增上義是根義，明義是根義，現義是根義，憙觀義是根義，端嚴義是根義，最義是根義，勝義是根義，主義是根義。

《阿毘曇毘婆沙論》：「何故名根。根是何義。答曰。威勢義是根義。明義是根義。異義是根義。喜觀義是根義。勝義是根義。最義是根義。主義是根義。」
↑  
玄奘譯《阿毘達磨俱舍論》卷3：「即於此中根是何義？最勝、自在、光顯，名根。由此總成根增上義。」
↑  
印順《說一切有部為主的論書與論師之研究》〈第二章 阿毘達磨的起源與成立〉：「這種求真實，求統一，求 明確，實為當時佛教界的共同要求。阿毘達磨者的研究方法，先來一番「隨順纂集，別為部類」的工作。將一切經中的內容，隨事而分別纂集，使佛法部類分明。然後依此法門的纂集，分別論究，以獲得佛法的正確意義。說到纂集，在經典集成時代，已應用這一方法了。」「如『中阿含經』（卷 四七）的『多界經』，集經中所說的種種界為一類，共六十二界。『中部』（一一五經）的『多界經』，與本經同本，但僅有四十一界。宋法賢異譯的『佛說四品法門經』 ，凡五十六界。雖以部派差別，多少不同，而同為種種界的類集。又如二十二根，也是類集所成的。但據『法蘊論』，這是佛為生聞梵志說的。這種『類』的纂集，經中已有， 但規模還不大。」
1 2  
《阿毘達磨法蘊足論》：「一時，薄伽梵，在室羅筏，住逝多林給孤獨園。時有梵志，名曰生聞，來詣佛所，合掌恭敬，而白佛言：我欲少問，喬答摩尊，唯願聽許。爾時，世尊告彼梵志：恣汝意問，吾當為說。梵志問言：根有幾種？世尊告曰：有二十二，何等二十二？謂眼根、耳根、鼻根、舌根、身根，意根，女根、男根，命根，樂根、苦根、喜根、憂根、捨根，信根、精進根、念根、定根、慧根，未知當知根、已知根、具知根。此二十二，攝一切根。時彼梵志，聞佛所說，歡喜踊躍，恭敬而去。」

《大毘婆沙論》：「生聞梵志，往世尊所，而白佛言：喬答摩尊，說根有幾？佛言：我說二十二根，所謂眼根，乃至廣說。」「有梵志，名曰生聞，來詣佛所，歡喜問訊，在一面坐，而白佛言：施設幾根？攝諸根盡。佛言：我說二十二根，攝諸根盡。若有遮此，更說餘根，當知彼說，有言無義。若還問彼，反生愚惑，所以者何？非其境故。」
↑  
水野弘元《水野弘元著作選集》〈佛教教理研究〉〈根〉：「追溯原始經典以來的根說，首先在阿含經中，《相應部》有「根相應」（Indriya-saṁyutta），共收錄185經。其中，有關眼等六根或除去意根之五根的經典有8經（25-30、41、42經），說命、女、男三根者有1經（22經），樂等五受根者有10經（31-40經）、說三無漏根者有1經（23經），其餘165經皆是說信等五根的全體或一部分。也就是，可知相應部的根相應，可能因為是有關修道論各項目中的一部分，所以是以信等五根為主而敘述。將之與漢譯《雜阿含》作比較，漢譯只有說信等五根的經典，其它提到與修道論有關的三無漏根者只有一部經；談其他諸根的經典，在漢譯則完全找不到其相當的經典。阿含時代並不是沒有提到其它諸根，根相應即是彙集與修道有關的經典者；提到其餘諸根的巴利經典（在漢譯中找不到相當經典的）可能是後世所附加的。從這點來看，可知為原始佛教所重視的根之意義，是例如信等五根及三無漏根等，有關修道者。在巴利經與論中間性存在的《無礙解道》，也可看到同樣的情況。」
↑  
印順《雜阿含經部類之整編》，三、相應修多羅與摩呾理迦（一）：依據論文，「道品」的經文，是有缺失的。如「念住」中，末後有「穗」與「成就」二門，而經文卻沒有。接著，『論』明「正斷」、「神足」，僅一攝頌，經文也沒有。次明「根」：『論』 明「安立」中，總明二十二根；次說「所行境」，也不見經文。經卷二六，開始就說：「有三根：未知當知根，知根，無知根」。這是二十二根中末後的三根。經文雖廣說信，精進，念，定 ，慧──五根，卻沒有說到其他十四根，這顯然是有缺失的。
1 2  
《小部·無礙解道·智論》：「應證知眼根，應證知耳根，應證知鼻根，應證知舌根，應證知身根，應證知意根，應證知命根，應證知女根，應證知男根，應證知樂根，應證知苦根，應證知喜根，應證知憂根，應證知捨根，應證知信根，應證知精進根，應證知念根，應證知定根，應證知慧根，應證知未知當知根，應證知已知根，應證知具知根。」
1 2  
《阿毘達磨品類足論·辯攝等品》：「有二十二根，謂眼根、耳根、鼻根、舌根、身根，女根、男根、命根，意根，樂根、苦根、喜根、憂根、捨根，信根、精進根、念根、定根、慧根，未知當知根、已知根、具知根。」
↑  《大毘婆沙論》：「問：世尊何故？於受蘊中，苦受、樂受，各立二根，不苦不樂受，唯立一耶？答：不苦不樂受亦應立二，而不立者，當知是有餘說。復次、欲以種種文、種種說、莊嚴於義，令易解故。復次、欲現二門、二略，乃至廣說。復次、苦樂二受，有明利，有不明利，有輕躁，有不輕躁，有安住，有不安住；諸明利、輕躁、不安住者，立憂、喜受；諸不明利、不輕躁、安住者，立苦、樂受；不苦不樂受，唯不明利、不輕躁、安住，故合立一。復次、苦受、樂受，轉有異故，各分為二，謂樂根轉異，喜根轉異，苦根轉異，憂根轉異；不苦不樂受，無異轉故，合立為一。復次、苦受、樂受互相違故，各分為二，謂苦、樂相違，憂、喜相違；不苦不樂受，無此相違故，但說一。」
↑  
《大毘婆沙論》：「勢用增上故，名為根，難可摧制故，名為力。」

《阿毘曇毘婆沙論》：「增上勝義，是根義。不可壞義，是力義。」

《大毘婆沙論》：「五根者，謂信根、精進根、念根、定根、慧根。五力亦爾。此五隨名，即心所中，各一為性。已說自性，當說所以。問：何緣此五，名根？名力？答：能生善法故，名根；能破惡法故，名力。有說：不可傾動，名根；能摧伏他，名力。有說：勢用增上義，是根；不可屈伏義，是力。若以位別，下位名根，上位名力。若以實義，一一位中，皆具二種。」

世友菩薩《尊婆須蜜菩薩所集論》：「五根、五力有差別。或作是說：增上為根義，不可沮壞為力義。復次、外種力當觀修根，內種力當觀修力。於彼修行人，諸根不牢固，謂之根，不可沮壞，謂之力。」
1 2 3  《瑜伽師地論·攝事分·契經事》：「復次嗢拕南曰：安立所行境，慧根為最勝，當知後安住，外異生品等。」
↑  
《大毘婆沙論》：「眼根於四處增上：一、莊嚴自身，二、導養自身，三、為識等依，四、作不共事。莊嚴自身者，雖有妙身，支分具足，眼根若缺，人不喜觀，故於嚴身，此為增上。導養自身者，由眼根故，見好惡色，捨危就安，令身久住。為識等依者，眼識及相應法，依此而生。作不共事者，唯眼根見色，非餘根。
耳根於四處增上：……莊嚴自身者，雖有妙身，支分具足，耳根若缺，人不憙觀，故於嚴身，此為增上。導養自身者，由耳根故，聞好惡聲，捨危就安，令身久住。為識等依者，耳識及相應法，依此而生。作不共事者，唯耳根聞聲，非餘根。」
「鼻、舌、身根皆於四處增上：……莊嚴自身者，雖有妙身，支分具足，三根隨缺，人不憙觀。導養自身者，由此三根，受用段食，令身久住，以段食是香、味、觸故。為識等依者，鼻識及相應法，依鼻根生；舌識及相應法，依舌根生；身識及相應法，依身根生。作不共事者，唯鼻能嗅，唯舌能嘗，唯身覺觸，各非餘根。」
↑  
《中阿含經·因品·大因經》：「阿難！若識不入母胎者，有名色成此身耶？答曰：無也。」

《長阿含經·大緣方便經》：「若識不入母胎者，有名色不？答曰：無也。」